Nuwe musiekvideo en album vir talentvolle Charlize Berg – Pieter Cloete
Home / Afrikaanse Musiek / Nuwe musiekvideo en album vir talentvolle Charlize Berg
Nuwe musiekvideo en album vir talentvolle Charlize Berg
Die SAMA-, Ghoema- en Huisgenoot Tempo-genomineerde Charlize Berg se splinternuwe album, As Jy Weet Dis Liefde, is pas bekendgestel en daarmee saam is haar musiekvideo BRAAF ook die afgelope naweek uitgereik! Kyk en deel asb. die musiekvideo:
Liedjies soos Sink ons saam?, Kry My In Die Middel en Breek het 'n internasionale klank wat vergelyk kan word met die van sangeresse soos Taylor Swift en Ellie Golding.
Before I Knew is die laaste snit op die album en is 'n ongelooflike duet saam met Joe Foster wat tot luisteraars se siele san spreek.
Charlize is opgewonde oor haar nuwe album en was deel van die skryfproses en die kies van elke liedjie, "so dit beteken vir my iets persoonliks en gee 'n stukkie van my hart" sê Charlize.
Volgens haar kan bewonderaars beslis 'n unieke album verwag, van saamsing-liedjies tot danstreffers en ballades. Sy sê: "Die album is geïnspireer deur liefde. Om jouself op te tel na hartbreek of om by 'n punt te kom in jou lewe waar liefde jou altyd sal inspireer om onvoorwaardelik jouself te kan wees."
Charlize het in 2014 twee SAMA-nominasies ontvang as Vroulike Kunstenaar van die Jaar en Beste Pop Album vir haar album, Charlize Berg. In 2013, het sy 'n Rapport/Vonk-toekenning ontvang as Suid-Afrika se blinkste musiekvonds.